ai4bharat/Pralekha huggingface dataset:
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے ’’امیزون سمبھو آن لائن سمٹ‘‘ سے خطاب کیا
شمال مشرقی خطہ کووڈ کی وبا کے بعد پورے برصغیر ہند کا تجارتی مرکز بن کر ابھرے گا: ڈاکٹر جتیندر سنگھ
نئی دہلی، 16/اپریل2021 ۔ شمال مشرقی خطے کی ترقی  وزیر اعظم کے دفتر، عملہ، عوامی شکایات و پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج یہاں کہا کہ کووڈ کے بعد کی بھارتی معیشت ایسے باصلاحیت شعبوں کا پتہ لگائے گی جن کا اب تک استعمال نہیں کیا گیا ہے۔ ایسے میں کچھ لوگوں کا رول انتہائی اہم ہوجاتا ہے۔ اسی سلسلے میں انھوں نے شمال مشرقی بھارت کی بانس کی صنعت کی مثال کی اور شمال مشرقی خطے کے وسیع قدرتی وسائل کا ذکر کیا۔
’’انلاکنگ انفینائٹ پوسیبلٹیز فار انڈیا‘‘ کے موضوع پر ’’امیزون سمبھو آن لائن سمٹ‘‘ سے خطاب کرتے ہوئے ڈاکٹر جتیندر سنگھ نے کہا کہ ہر طرح کے نامساعد حالات کے ساتھ ساتھ کچھ نہ کچھ اچھائی بھی جڑی ہوتی ہے اور کووڈ کے دور کا یہ ایک مثبت پہلو رہا کہ اس نے ہمیں نئے شعبوں، نئے امکانات اور نئے وسائل کی طرف دیکھنے کے لئے مجبور کیا، تاکہ وبا کے سبب ڈانواڈول معیشت کو پھر سے پٹری پر لانے کے لئے نتائج پر مبنی تدابیر کئے جاسکیں۔ انھوں نے کہا کہ ان حالات کے درمیان بھارت کے شمال مشرقی خطے کے پاس پورے برصغیر ہند کے لئے کاروبار کے مرکز کے طور پر ابھرنے کے وسیع امکانات ہیں۔
امیزون کی نئی پہل ’’نارتھ ایسٹ اسپاٹ لائٹ‘‘ کی ستائش کرتے ہوئے ڈاکٹر جتیندر سنگھ نے کہا کہ یہ اس بات کا اشارہ ہے کہ بھارت کی کاروباری دنیا کے لئے کووڈ-19 کے بعد کی معیشت میں امکانات کہاں ہیں۔ انھوں نے کہا کہ جب ملک بھر کے سبھی معلوم اور روایتی وسائل و صلاحیتوں کا استعمال ہوچکا ہے یا ہورہا ہے ایسے میں شمال مشرقی بھارت کے پاس کچھ نیا دینے کا موقع ہے، جو آنے والے وقت میں شمال مشرق کے رول کو اہم بنانے والا ہے۔
ڈاکٹر جتیندر سنگھ نے کہا کہ حکومت ابھرتے منظرنامے کے تئیں انتہائی سنجیدہ نقطہ نظر کے ساتھ کام کررہی ہے۔ ڈاکٹر جتیندر سنگھ نے کہا کہ اسی سلسلے میں 100 سال سے بھی پرانے ’’انڈین فاریسٹ ایکٹ‘‘ میں ترمیم کی گئی ہے تاکہ ملک میں اگائے جانے والے بانس کو فاریسٹ ایکٹ کی بندشوں سے آزاد کیا جاسکے۔ اس کے علاوہ گھریلو بانس مصنوعات کو فروغ دینے کے سلسلے میں بانس سے خام مال کی درآمد پر امپورٹ ڈیوٹی میں اضافہ کیا گیا ہے۔
ڈاکٹر جتیندر سنگھ نے کہا کہ کووڈ-19 کے بعد سبھی فریقوں کو اور سبھی پالیسی سازوں کو چھوٹے اور متوسط کاروبار پر خصوصی توجہ دینی ہوگی۔ ساتھ ہی ساتھ حال ہی میں شروع کئے گئے یا نئے اسٹارٹ اپ کو بھی پائیدار بنانے پر توجہ مرکوز کرنی ہوگی۔ انھوں نے کہا کہ کووڈ-19 کے سبب پٹری سے اترے سبھی نظامات کو واپس رفتار دینے اور منظم کرنے کے لئے مشترکہ پہل اور جوائنٹ وینچر ضروری ہوگئے ہیں۔
مواصلات اور اطلاعاتی ٹیکنالوجی کی وزارت
ٹرائی نے تمام ٹیلی کام سروس فراہم کرنے والوں کو کسی بھی بڑے نیٹ ورک کے بند ہونے کے بارے میں مطلع کرنے کی ہدایت جاری کی
یہ دیکھا گیا ہے کہ تکنیکی وجوہات یا قدرتی آفات کی وجہ سے ٹیلی کام نیٹ ورکس کے بڑے نیٹ ورک بند ہونے کے واقعات کی اطلاع ٹیلی کام سروس فراہم کنندگان  کے ذریعے ٹرائی کو نہیں دی جاتی ہے۔ ملک میں طویل عرصے تک نیٹ ورک کی یہ بڑی بندش، خاص طور پر سرحدی اور پہاڑی علاقوں میں، متاثرہ علاقوں میں سروس کی دستیابی یا معیار کو بری طرح متاثر کرتی ہے۔
نیٹ ورک کی بڑی بندش کی بنیادی وجہ کو سمجھنے اور مقامی حکام سے متعلقہ تعاون حاصل کرنے کے لیے سروس فراہم کرنے والوں تک، اگر ضرورت ہو تو، اتھارٹی نے ضلعی سطح پر ایسی کسی بھی بندش کے بارے میں معلومات جمع کرنے کا فیصلہ کیا ہے۔
مذکورہ بالا کے پیش نظر، ایکسس سروس فراہم کرنے والوں کو درج ذیل کی اطلاع دینے کی ہدایت کی گئی ہے:
- بڑے نیٹ ورک کی بندش کے تمام واقعات جو ایک ضلع کے تمام صارفین کے لیے ٹیلی کام خدمات کو متاثر کرتے ہیں  مسلسل چار گھنٹے سے زیادہ عرصے تک، ان کے ہونے کے چوبیس گھنٹوں کے اندر، ہدایت میں بیان کردہ فارمیٹ میں۔
- اس طرح کے بڑے نیٹ ورک کی بندش کی بنیادی وجہ اور اس کے لیے کیے گئے اصلاحی اقدامات، سروس کی بحالی کے 72 گھنٹوں کے اندر، ہدایت میں بیان کردہ فارمیٹ میں۔
یہ ہدایت فوری طور پر نافذ العمل ہو گی۔
کیمیکلز اور فرٹیلائزر کی وزارت
نیشنل فرٹیلائزر لمٹیڈ نے سال 19-2018ء کے لئے حکومت ہند کو 28.22 کروڑ روپے سے زیادہ کا منافع پیش کیا
نئی دہلی،10؍اکتوبر:نیشنل فرٹیلائزر لمٹیڈنے 19-2018 کے لئے حکومت ہند کو اپنے شیئرز کا 28.22کروڑ روپے کا منافع پیش کیا۔
چیئرمین اور مینیجنگ ڈائریکٹر جناب منوج مشرا نے کیمیکلز اور کھادوں کے مرکزی جناب ڈی وی سدانند گوڑا کو کھادوں کے سیکریٹری جناب چھبیلندر رول کی موجودگی میں 28.22 کروڑ روپے منافع کا چیک پیش کیا۔ اس موقع پر کھادوں اور این ایف ایل کے محکمے کے سینئر افسران بھی موجود تھے۔
قابل ذکر ہے کہ این ایف ایل مرکزی حکومت کو فروخت کئے گئے 490.58 کے شیئروں کے بدلے اب تک اسے مجموعی طورپر 1156.97 کروڑ روپے کا منافع پیش کرچکی ہے۔
وزارت دفاع
میک اِن انڈیا کے تحت جنگی جہاز
نئی دہلی، 27 جون / وزیر دفاع جناب راج ناتھ سنگھ نے لوک سبھا میں ایک ممبر جناب ڈی کے سریش کو ایک تحریری جواب میں بتایا کہ حکومت نے میک اِن انڈیا کے تحت جنگی جہاز کی تعمیر میں پہل کی ہے ۔ انہوں نے کہا کہ ملک کی تکنیک سے تیار کیا جانے والا طیارہ بردار جہاز ، فریگیٹس ، آبدوزوں ، ڈسٹرایرس ، کور ویٹس ، سمندر ی ساحل پر گشتی بحری جہاز کے معاملے میں جہاز سازی کے اہم پروجیکٹس ہندوستان کی مختلف بندرگاہوں میں عمل آوری کے مختلف مراحل میں ہیں ۔
انہوں نے کہا کہ بحریہ اپنے ہتھیاروں سے لیس جنگی جہازوں کو ملک میں ہی ڈیزائن کرتی ہے اور ہندوستانی بندرگاہ میں انہیں ملک کی تکنیک سے تیار کیا جاتا ہے ۔ انہوں نے یہ بھی بتایا کہ ہندوستانی بحریہ کے پاس محاذ پر لڑنے والے پیچیدہ جہازوں کے ڈیزائن بنانے کی صلاحیت ہے۔ ان جہازوں میں کورویٹس ، اسٹیلتھ ، فریگیٹس ، ڈسٹرایرس اور طیارہ بردار جہاز شامل ہیں ۔
وزیر موصوف نے بتایا کہ ہندوستانی بحریہ کہ ضرورتوں کو پورا کرنے کے لئے حکومت کی طرف سے اقدامات کئے گئے ہیں ، جو حسب ذیل ہیں :
- ڈی پی ایس یو شپ یارڈ کے بنیادی ڈھانچے کا استحکام
- جنگی جہازوں کی تعمیر کی مدت کو کم کرنے کے لئے موڈیولر تعمیری ٹیکنا لوجی کا اپنایا جانا
- بحری پروجیکٹوں میں پرائیویٹ بندر گاہ کی شرکت کے لئے پالیسی مداخلت
- جنگی جہاز کی تعمیر کی سرگرمیوں میں مصنوعی انٹلی جنس کا فروغ
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 2640
(Visitor Counter : 26
وزارات ثقافت
وزارت ثقافت نے سووَچھتا کے لیے شرم دان کے موضوع پر یکم اکتوبر 2023 کو منعقد ہونے والے ایک خصوصی پروگرام ’’ایک تاریخ – ایک گھنٹہ‘‘ کے لیے سووَچھتا ہی سیوا  پورٹل پر ایونٹس تیار کیں
وزارت ثقافت نے سووَچھتا کے لیے شرم دان کے موضوع پر یکم اکتوبر 2023 کو صبح 10 بجے منعقد ہونے والے ایک خصوصی پروگرام ’’ایک تاریخ – ایک گھنٹہ‘‘ کے لیے ایس ایچ ایس پورٹل پر ایونٹس تیار کی ہیں۔ ایس ایچ ایس مہم کے تحت سووَچھتا سے متعلق ہدایات وزارت ثقافت کے تحت بیورو، ڈویژنوں اور تمام تر تنظیموں کو جاری کی جا چکی ہیں۔
’’سووَچھتا ہی سیوا‘‘ کے پیغام اور ’’کوڑا کرکٹ سے مبرا بھارت‘‘ کے موضوع کو اے ایس آئی  کے تحت مرکز کے زیر تحفظ مختلف یادگاری مقامات پر چلائے جانے والے آواز اور روشنی کے پروگراموں کے دوران دکھایا جائے گا
ایس ایچ ایس پورٹل پر ایونٹس تیار کرنے کے لیے ایم او ایچ یو اے کے ذریعہ آن لائن تربیت کا اہتمام کیا گیا جس کے بعد وزارت ثقافت کے ذریعہ داخلی میٹنگ بلائی گئی جس میں تنظیموں کے تمام تر نوڈل افسران نے شرکت کی۔ شرکاء کو یکم اکتوبر 2023 کو ایس ایچ ایس خصوصی پروگرام کے لیے ایونٹس تیار کرنے سے متعلق تربیت فراہم کی گئی، اس کے علاوہ انہیں خصوصی مہم 3.0 ، یعنی سووَچھتا کو ادارہ جاتی شکل دینا اور سرکاری دفاتر میں زیر التوا معاملات کم کرنا، کے دیگر عناصر کے بارے میں بھی بتایا گیا۔
تنظیموں سے یہ بھی درخواست کی گئی ہے کہ وہ 15 سے 30 ستمبر تک تیاری کے مرحلے کے دوران مجوزہ پرفارما میں سرکاری دفاتر  میں زیر التوا معاملات کے لیے پیرامیٹر کے لحاظ سے اہداف فراہم کریں، جو کہ 2 سے 31 اکتوبر 2023 کے دوران نفاذ کے مرحلے میں ایک ہدف ہوگا۔ اس کے علاوہ، ان سے یہ بھی درخواست کی گئی کہ وہ فزیکل اور ای فائلوں کی ریکارڈنگ / کوڑاکرکٹ کو ٹھکانے لگانے/ پیداشدہ آمدنی اور جگہ کے استعمال اور اختیارکردہ بہترین طریقہ ہائے کار کی تفصیلات فراہم کریں۔
25 ستمبر 2023 کو شام 4.00 بجے ویڈیو کانفرنسنگ کے توسط سے وزارت ثقافت کے سینئر افسران اور تنظیم کے سربراہان کی میٹنگ کا اہتمام کیا گیا۔میٹنگ میں سووَچھتا ایکشن پلان اور بہترین طریقہ ہائے کار کی نشاندہی کے بارے میں تبادلہ خیال کیا گیا۔مزید برآں، 2 سے 31 اکتوبر 2023 تک جاری رہنے والے عمل درآمد کے مرحلے کے دوران، اہداف پر عمل درآمد کے لیے تیاریوں کا جائزہ لیا گیا۔ اس کے علاوہ، اے ایس آئی کے اہم یادگاری مقامات پر صفائی ستھرائی سے متعلق مہم چلائی جاتی ہے۔
صحت اور خاندانی بہبود کی وزارت
کینسر کے علاج کا بنیادی ڈھانچہ
نئی دہلی، 13دسمبر 2019/ صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ سرکاری اسپتالوں میں متعدد سطحوں پر کینسر کی تشخصیص اور علاج کیا جاتا ہے۔ ایم ڈی  ، ایم سی ای اور ایم ڈی  کی سند یافتہ ڈاکٹر جہاں اعلی سطحی ثانوی حفظان صحت کے اسپتالوں میں کینسر کےمریضوں کا علاج کرتے ہیں۔ وہیں دوسرے ڈاکٹر بھی جیسے جنرل سرجن، گائنکولوجسٹ ، ای این ٹی سرجن وغیرہ کے ذریعہ بھی اسپتالوں میں کینسر کا علاج کیا جاتا ہے۔ ا س کا انحصار کینسر کی قسم اور اس کے محل و قوع پر ہوتا ہے۔ کینسر کے مریضوں کی صحت یابی کی شرح کے بارے میں یہ سمجھا جاتا ہے کہ اس کا انحصار منجملہ دیگر باتوں کے مرض کی تشخیص ، علاج معالجہ کی شروعات ، کینسر کی قسم اور اس کے محل و قوع ، درست اور مکمل علاج پر ہوتا ہے۔ اس سلسلہ میں ہندستان میں شرح اموات امریکہ سمیت دوسرے کئی ممالک کے مقابلہ میں کم ہے۔
کینسر سمیت غیر متعدی امراض  کے چیلنجز سے نمٹنے کے لئے کینسر ، ذیابیطس ، امراض قلب اور فالج کا حملہ کی روک تھام کے کنٹرول کے قومی پروگرام  کے تحت ضلع سطح پر 599 این سی ڈی کلینک اور کمیونٹی ہیلتھ سینٹر کی سطح پر 3274 این سی ٹی قائم کئے گئے ہیں۔ قومی صحت مشن  کے تحت 215 سے زائد اضلاع میں عام غیر متعدد امراض  کی روک تھام ، کنٹرول اور جانچ کے لئے آبادی سطح پر پروگرام شروع کیا گیا ہے۔ 3 عام قسم کے کینسر یعنی منھ کے ،چھاتی کے اور سروائیکل کینسر سمیت عام غیر متعدد امراض کی جانچ ، ایوشمان بھارت۔ صحت اور خوشحالی مراکز کے تحت خدمات کی فراہمی کا لازمی حصہ بھی ہے۔ تمباکو سے بنی مصنوعات کے استعمال کی حوصلہ شکنی کے لئے متعدد اقدامات کئے گئے ہیں۔ تمباکو سے بنی مصنوعات کینسر کے امراض کے خطرات میں سے ایک ہے۔ صحت مند خوردونوش اور پابندی کے ساتھ جسمانی سرگرمیوں کے ذریعہ صحت مند طرز زندگی دینے جیسے دوسرے اقدامات بھی کئے جارہے ہیں۔ کینسر کے ثلاثی حفظان صحت کی سہولیات کو بہتر بنانے کی غرض سے مرکزی صحت ، کینسر کے لئے ثلاثی حفظان صحت اسکیم کو مستحکم کرنے پربھی عمل درآمد کررہی ہے۔ اس کے تحت 18 اسٹیٹ کینسر انسٹی ٹیوٹ اور 20 ثلاثی کیئر سینٹر کے قیام کو منظوری بھی د ی ہے۔ مزیدبرآں آنکولوجی ، نئے آل انڈیا انسٹی ٹیوٹ آف میڈیکل سائنسیز  میں توجہ کے شعبہ میں سے ایک ہے اور پردھان منتری سووتھ سرکشا یوجنا  کے تحت متعدد دوسرے اداروں کو بھی اپ گریڈ کیا گیا ہے۔ ہریانہ کے جھگرمیں نیشنل کینسر انسٹی ٹیوٹ کا قیام اور کلکتہ کے چترنجن کینسر انسٹی ٹیوٹ کا دوسرا کیمپس اس سمت میں اقدامات ہیں ۔ایوشمان بھارت -پردھان منتری جن آیورگیہ یوجنا  کے تحت مختلف قسم کے کینسروں کا علاج دستیاب ہے۔
ٹاٹا میموریل سینٹر  نے محکمہ ایٹمی توانائی کے ذریعہ کینسر کے مسئلے کو حل کرنے کے لئے اقدامات کئے ہیں جن میں درج ذیل شامل ہیں۔:
1۔ملک کے مختلف حصوں میں کینسر کے دوسرے مراکز قائم کئے گئے ہیں جو ٹی ایم سی کے دوسرے مراکز کے برابر کام کررہے ہیں یہ سینٹر وارانسی  ، گواہاٹی ،سنگرور، وشاکھا پٹنم اور ملن پور میں واقع ہیں۔ یہ مراکز ملک کے تمام چاروں زون میں کثیر تعداد میں کینسر کےمریضوں کا علاج ہوگا۔ ممبئی  میں واقع دو کیمپس بھی اپنی صلاحیت میں توسیع کررہےہیں۔
2۔ ٹی ایم سی نے نیشنل کینسر گرڈ قائم کیا ہے جس میں ملک میں 193 کینسر سینٹرز ، ریسرچ انسٹی ٹیوٹس، مریضوں کے گروپ ، پیشہ ور سوسائٹیوں کا نیٹ ورک ہے۔ اسے ہندستان میں کینسر کے یکساں معیارات قائم کرنے کی ذمہ داری سونپی گئی ہے۔
۔۔۔۔۔۔۔۔۔۔۔
م ن۔ش س ۔ ج۔
U- 5831
(Visitor Counter : 317
وزارت اطلاعات ونشریات
بھارت چھوڑو تحریک کی سالگرہ کے موقع پر پرکاش جاؤڈیکر نے صدر جمہوریہ کو گاندھی البمس پیش کئے
مہاتما گاندھی کی 150ویں سالگرہ کی تقریبات میں سرکاری افسران کی سرگرمی کےساتھ شرکت کی صدر جمہوریہ کی اپیل
گاندھی البم ، جدوجہد آزادی کا عکس نما ہے: جناب پرکاش جاؤڈیکر
نئی دہلی، 9 اگست 2019/مرکزی وزیر جناب پرکاش جاؤڈیکر نے آج بھارت چھوڑو تحریک کی سالگرہ کے موقع پر صدر جمہوریہ ہند جناب رام ناتھ کووند کو راشٹرپتی بھون میں ‘‘مہاتما گاندھی :چترمایا جیون گاتھا’’ نام کی ایک کتاب پیش کی۔ اس کتاب میں 550 تصاویر کے ذریعہ مہاتما گاندھی کی حیات اور عہد کی تصویری کہانی پیش کی گئی ہے۔ یہ کتاب وزارت اطلاعات و نشریات کے پبلی کیشن ڈویژن کے ذریعہ شائع کی گئی ہے۔
کتاب کی مختصر تفصیلات
نادر و نایاب تصاویر کے ذریعہ مہاتما گاندھی کی حیات اور ان کے عہد کی تفصیلات پیش کی گئی ہیں ۔ یہ کتاب نہ صرف ایک شرمیلے لڑکے کی پیدائش ان کے ابتدائی سال اور تعلیم ، مہاتما گاندھی بننے ، پہلے جنوبی افریقہ میں اور پھر ہندستان میں ان کی مختلف تحریکوں کے ذریعہ سچائی کے ساتھ ان کے تجربات کو پیش کیا گیا ہے بلکہ یہ بیسویں صدی میں ہندستان کی جامع جدوجہد آزادی کی کہانی بھی پیش کی گئی ہے، جس کے وہ اصل معمار تھے۔ ؎
اس کی رسائی میں مزید توسیع اور قاریوں کی وسیع بنیاد کی ضرورتیں پوری کرنے کے لئے پہلی بار اس کتاب کا ہندی شمارہ شائع کیا گیا ہے۔
اس کتاب کا انگریزی ورژن مہاتما گاندھی کی شہادت کی پہلی برسی کی یاد میں جنوری 1950 میں دہلی کے راج گھاٹ میں منعقدہ سرودیو دیوس پردرشنی کی تصویروں کے ساتھ 1954 میں شائع کیا گیا تھا۔
جناب پرکا ش جاؤڈیکر نے گاندھی 150ویں #سالگرہ منانے کے تعلق سے وزارت اطلاعات و نشریات کے ذریعہ کی جارہی کوششوں سے صدر جمہوریہ کو آگاہ کیا
مرکزی وزیر جناب پرکاش جاؤڈیکر نے صدر جمہوریہ ہند کو کتاب کے عمومی خاکہ کے بار ے میں بتایا اور اس البم کو ہندستان کی جدوجہدآزادی کا عکس نما قرار دیا ۔ انہوں نے مہاتما گاندھی کی 150ویں سالگرہ منانے کے تعلق سے وزارت اطلاعات و نشریات اورپبلی کیشن ڈویژن کے ذریعہ کی جارہی کوششوں پر بھی روشنی ڈالی۔ انہوں نے کہا کہ وزارت کا کام صرف اس کی اپنی کوششوں تک ہی محدود نہیں ہے بلکہ اس میں عوام تک موثر ڈھنگ سے رسائی حاصل کرنے میں اپنی میڈیائی اکائیوں کی وساطت سے دوسری تمام وزارتوں کی کوششوں پر روشنی ڈالنا شامل ہے۔
وزیر موصوف نے مہاتما گاندھی کے کاموں کے انتخابات کی اشاعت کے بارے میں بھی بتایاجس کا ای ورژن بھی دستیاب ہے۔ مہاتما گاندھی کی 150ویں سالگرہ منانے کے لئے وزارت کے پبلکی کیشن ڈویژن نے کستوربا گاندھی پر ایک کتاب سمیت 20 سے زائد کتابیں اور پچاس ای کتابیں شائع کی ہیں۔ صدر جمہوریہ ہند جناب رام ناتھ کووند نے ان قدروں اور خیالات کی تشہیر کے لئے جن پر مہاتما گاندھی کاربند تھے، وزارت اطلاعات کی تعریف کی ۔ انہوں نے سرکاری افسران سے اس سال گاندھی جینتی کے ہفتے کے موقع پر اپنی کوششوں کو مزید بڑھانے کی اپیل کی۔ انہوں نے تمام سرکاری ملازمین سے مہاتما گاندھی کی 150 ویں سالگرہ منانے کی تقریبات میں سرگرمی کے ساتھ حصہ لینے کے لئے کہا۔
ڈی پی ڈی ٹیم کی صدر جمہوریہ ہند سے ملاقات
وزارت اطلاعات و نشریات کے سکریٹری جناب امت کھرے ان کتابوں کے تعلق سے کام کرنے والی پبلی کیشن ڈویژن کی ٹیم - پرنسپل ڈائریکٹرجنرل ڈاکٹر سادھنا راوت ڈائریکٹر جناب راجندر بھٹ ، جوائنٹ ڈائریکٹر جناب وی کے مینا اور ڈیزائنر جناب نیرج سہائے کا صدر جمہوریہ سے تعرف کرایا۔
۔۔۔۔۔۔۔۔۔۔۔
م ن۔ ش س ۔ ج۔
U- 3666
(Visitor Counter : 106
سٹرک ٹرانسپورٹ اور شاہراہوں کی وزارت
این ایچ اے آئی نے ٹول کے لئے گلوبل نیوی گیشن سیٹلائٹ نظام پر ورک شاپ کا انعقاد کیا
این ایچ اے آئی نے ، بھارت میں ٹول کے لئے گلوبل نیویگیشن سیٹلائٹ نظام  پر فریقین کی ایک روزہ مشاورتی ورک شاپ کا انعقاد کیا ہے ۔ ورکشاپ کا مقصد جی این ایس ایس پر مبنی ٹول کے نظام کے مختلف پہلوؤں پر صنعت کے مختلف ماہرین اور فریقین سے معلومات اور تجاویز حاصل کرنا تھا۔ یہ ورکشاپ جی این ایس ایس ٹیکنا لوجی کی بنیاد پر بھارت میں بلا رکاوٹ فلو ٹول نظام کے لئے مستقبل کے لائحہ عمل کے لئے حکمت عملی اور ڈیزائن تیار کرنے میں مدد کرے گی ۔
متعلقہ سرکاری محکموں ، اسرو ، این آئی سی اور صنعتی فریق جیسے گاڑیوں کے مینوفیکچررز، اے آئی ایس – 140 آن بورڈ یونٹ  ، گلوبل جی این ایس ایس سروس فراہم کرنے والے، بینک، ادائیگی جمع کرنے والے/گیٹ وے سروس فراہم کرنے والوں سمیت مختلف فریقوں کو جی این ایس ایس پر تبادلۂ خیال کے لئے مدعو کیا گیا تھا۔ جی این ایس ایس پر مبنی ٹول کے نظام کے لئے صنعت کے ماہرین کے ساتھ بہترین عالمی طریقۂ کار کے پریزنٹیشن کے علاوہ دلّی – ممبئی کاریڈور پر این ایچ اے آئی کےذریعے کئے گئے تجربے کے نتائج اور جی این ایس ایس کے ڈھانچے ، ادائیگی کے عمل ، نفاذ کے مجوزہ طریقۂ کار اور قانونی فریم ورک کی ضروریات کے مختلف پہلوؤں پر تبادلۂ خیال کیا گیا۔
اس موقع پر اظہار خیال کرتے ہوئے سڑک ٹرانسپورٹ اور شاہراہوں کی وزارت کے سکریٹری جناب گریدھر ارامانے نے کہا کہ ’’ جی این ایس ایس کی بنیاد پر ٹول کی تعیناتی میں شامل مختلف مسائل پر بات کرنے اور تجاویز طلب کرنے کے لئے فریقین کی مشاورت اہم ہے۔ انہوں نے کہا کہ ہمیں اس بات کو یقینی بنانا ہوگا کہ ٹول وصولی کا عمل بغیر کسی رکاوٹ کے ہو اور اس مقصد کو حاصل کرنے کے لئے، ہمیں ایسے ٹیکنالوجی فریم ورک کی ضرورت ہو گی ، جو ہمیں موثر طریقے سے کام کرنے کے قابل بنائے، اقتصادی اور مختلف فریقین کے لئے قابل قبول ہو۔
این ایچ اے آئی کی چیئرپرسن محترمہ الکا اپادھیائے نے اپنے خطاب میں کہا کہ ’’ ہمیں اس سیشن کو منظم کرنے اور فریقین کے ساتھ اس بات پر غور کرنے میں خوشی ہوئی ہے کہ بھارت میں جی این ایس ایس کی بنیاد پر ٹول نظام کس طرح شروع کیا جا سکتا ہے ۔ یہ اجلاس ہمیں ماہرین سے معلومات حاصل کرنے میں مدد کرے گا ، جو دنیا کے دوسرے حصوں سے آئے ہیں اور ہمیں مختلف چیلنجوں سے نمٹنے میں مدد ملے گی ، جن کا ہمیں پورے ملک میں جی این ایس ایس پر مبنی ٹولنگ کی منصوبہ بندی اور آغاز میں سامنا کرنا پڑ سکتا ہے۔
مجوزہ جی این ایس ایس ٹیکنالوجی پر مبنی مجوزہ ٹولنگ نظام میں قومی شاہراہ کی پٹی کو جیو فینس کیا جائے گا اور یہ ورچوئل ٹولنگ پوائنٹس پر مبنی ہو گی ۔ جب بھی کوئی گاڑی ، جس پر جی این ایس ایس ، او بی یو لگا ہوگا ، اس ورچوئل ٹول پوائنٹس سے گزرے گی تو این اے وی آئی سی ، جی پی ایس وغیرہ جیسے کثیر جہتی نظاموں سے سیٹلائٹ کی سگنل کی بنیاد پر طے کئے سفر سے متعلق معلومات کی تحقیقی کی جا سکے گی اور اس پر لگنے والی فیس جی این ایس ایس سافٹ ویئر سسٹم سے مرکزی طور پر کمپیوٹر نظام کے ذریعے صارف کے بینک کھاتے سے منہا کر لی جائے گی ، جو او بی یو سے مربوط ہو گا ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U.No. 9531
(Visitor Counter : 105
وزارت دفاع
وزیردفاع جناب راج ناتھ سنگھ نے 88ویں ایئرفورس ڈے کے موقع پر فضائی جانبازوں کو مبارکباددی
نئی دہلی ،8اکتوبر:وزیردفاع جناب راج ناتھ سنگھ نے آج یہاں بھارتی فضائیہ  کے 88ویں ایئرفورس ڈے ۔2020کے موقع پر فضائی جانبازوں اوران کے اہل خانہ کو نیک خواہشات پیش کی ہیں ۔ ایک پیغام میں انھوں نے کہاہے کہ بھارتی فضائیہ کا 88سالہ سفرخلوص ، قربانی اور بہترین کارکردگی پرمشتمل ہے جو آج ایک طاقتوراورمہلک فورس کے طورپرجانی جاتی ہے ۔
وزیردفاع نے کہاکہ قوم فضائیہ کے مرد وخواتین پرفخرکرتی ہے اور آئی اے ایف کی قوت کو سلام پیش کرتی ہے جو چیلنجوں سے نمٹنے اور مشکلات سے لڑنے کے لئے ہمیشہ تیاررہتی ہے ۔ جناب راج ناتھ سنگھ نے ایک ٹویٹ میں کہاکہ ہم جدیدکاری اور ملک میں سازوسامان تیارکرنے کے ساتھ بھارتی فضائیہ کی جنگی صلاحیتوں میں اضافہ کرنے کے لئے عہدبستہ ہیں ۔
وزیردفاع نے اس اعتماد کا بھی اظہارکیاکہ بھارتی فضائیہ کسی بھی صورت میں ملک کی فضاوں کی نگہانی کرتی رہے گی۔ انھوں نے کہاکہ میں آپ کو ہمیشہ نیلے آسمان کی وسعتوں اور ہمیشہ خوشیوں سے بھری لینڈنگ کے لئے دعاگوہوں ۔
سائنس اور ٹیکنالوجی کی وزارت
سی ایس آئی آر-این آئی ایس سی پی آر نے بایولوجیکل الیکٹران مائیکرواسکوپی اور نینو بایو ٹیکنالوجی پر انڈین جرنل آف بائیو کیمسٹری اینڈ بائیو فزکس کا خصوصی شمارہ شائع کیا
حکومت ہند کی پہل’’آزادی کا امرت مہوتسو‘‘اور جی20کے ایک حصے کے طور پر سی ایس آئی آر-نیشنل انسٹی ٹیوٹ آف سائنس کمیونیکیشن اینڈ پالیسی ریسرچ، نئی دہلی کے انڈین جرنل آف بائیو کیمسٹری اینڈ بائیو فزکسنے آل انڈیا انسٹی ٹیوٹ آف میڈیکل سائنسز، نئی دہلی کے ڈپارٹمنٹ آف اناٹومی کے تعاون سے ہندوستان کے ضمن میں ’’بایولوجیکل الیکٹران مائیکرو ااسکوپی اینڈ نینو بایو ٹیکنالوجی‘‘کے موضو ع پر ایک خصوصی شمارہ شائع کیا ہے۔سرکاری فنڈ سے چلنے والا ہندوستان کا ایک ممتاز سائنسی اشاعت کا ادارہ ہونے کے ناطے سی ایس آئی آر-این آئی ایس سی پی آر مختلف ایس ٹی آئی موضوعات پر 16جرائد شائع کرتا ہے اور یہ تمام جریدے معروف قومی/ بین الاقوامی ایجنسیوں جیسے سائنس سائٹیشن انڈیکس ، اسکوپس، این اے اے ایس اور یوجی سی کیئر کی فہرست میں شامل ہیں۔
بایو کیمسٹری، بایو فزکس اور بائیو ٹیکنالوجی کے موضوع پر1.4کے جے آئی ایف اسکور والا ایک ممتاز پیئر ریویوڈ ماہانہ جریدہ آئی جے بی بی مختلف مضوعات پر سی ایس آئی آر-این آئی ایس سی پی آر کے ذریعے شائع کئے جانے والےجریدوں میں اولین مقام رکھتا ہے۔ معروف قومی/بین الاقوامی ماہرین پر مشتمل حال ہی میں دوبارہ تشکیل پانے والے ادارتی بورڈ کی قابل رہنمائی اور فعال تعاون کی وجہ سے اس جریدے کو دنیا بھر کے محققین اور ماہرین تعلیم کی جانب سے کافی توجہ مل رہی ہے۔ اس خصوصی شمارے  میں موضوع کے معروف محققین کے6 اصل تحقیقی مقالے ہیں، جن میں بایولوجیکل الیکٹران مائیکرواسکوپی اور نینو بایوٹیکنالوجی میں ابھرتے ہوئے رجحانات کا احاطہ کیا گیا ہے۔
مضامین میںسلور نینو پارٹیکلز کافیدر پروٹین ہائیڈرولائزیٹ میڈیئٹڈ سنتھیسس اورسلور سلور نینو پارٹیکل سے ٹریٹڈ ریشمی کپڑے کی اینٹی مائکروبیل صلاحیت کا جائزہ؛ شدیدکووڈ-19والے اپلاسٹک انیمیا کے مریضوں میں پھیپھڑوں کے ٹائپ II نیوموسائٹس پر غیر معمولی الٹرااسٹرکچر خصوصیات؛نیفروٹوکسی سٹی کی ابتدائی علامات والے فلوروسس کے مریضوں میں یورینری ایکزوسوم آئیسولیشن وغیرہ کا احاطہ کیا گیا ہے۔
اس خصوصی شمارے کی اشاعت سی ایس آئی آر- این آئی ایس سی پی آر ، نئی دہلی کی ڈائریکٹر پروفیسر رنجنا اگروال کے بھرپور تعاون اور اس شعبے کے عالمی سطح پر معروف ماہرین پر مشتمل نو تشکیل شدہ ایڈیٹوریل بورڈ ،پروفیسر اسٹیفن دیمتروف، ڈاکٹرڈی این راؤ  کی قابل رہنمائی، آئی جے بی بی کے سائنسی ایڈیٹر کی پہل اورجناب آر ایس جیا سومو، ڈاکٹر جی مہیش، ڈاکٹر مہروان کی حوصلہ افزائی سے ہی ممکن ہوئی۔ اس شمارے کی کامیاب بروقت اشاعت کے لیے مصنفین،ریویورز کے تعاون اورسی ایس آئی آر-این آئی ایس سی پی آر کی پرنٹ پروڈکشن ٹیم کی طرف سے فراہم کردہ تکنیکی معاونت خصوصی طور ہر قابل ذکر ہیں۔
زراعت اور کاشتکاروں کی فلاح و بہبود کی وزارت
مرکزی وزیر زراعت جناب تومر نے کینیڈا کے صوبہ ساس کیچیوان کے وزیر اعظم مسٹر اسکاٹ مو کے ساتھ بات چیت کی
زراعت اور کسانوں کی بہبود کے مرکزی وزیر جناب نریندر سنگھ تومر اور کینیڈا کے ساسکچیوان صوبے کے وزیر اعظم مسٹر اسکاٹ مو نے آج نئی دہلی میں ملاقات کی۔ مسٹرا سکاٹ مو کینیڈا کے ایک وفد کے ہمراہ تھے۔ وفد کا خیرمقدم کرتے ہوئے، وزیر زراعت نے ہندوستان اور کینیڈا کے درمیان پرانے اور دوستانہ تعلقات کاذکرکیا، جو جمہوریت کی مشترکہ اقدار، بڑھتی ہوئی اقتصادی سرگرمیوں، اعلیٰ سطح کی باقاعدہ بات چیت اور عوام سے عوام کے دیرینہ تعلقات کی عکاسی کرتے ہیں۔
زراعت کے وزیر جناب تومر نے 2009 میں دونوں ممالک کے درمیان زراعت اور اس سے منسلک شعبوں پر دستخط کیے گئے مفاہمت نامے کا حوالہ دیا اور مشترکہ ورکنگ گروپ کی میٹنگوں کے ذریعے اس کے نفاذ پر اطمینان کا اظہار کیا۔ انہوں نے وفد کو بتایا کہ موٹے اناج کے بین الاقوامی سال - 2023 کے پیش نظر، ہندوستان 18 مارچ 2023 کو نئی دہلی میں موٹے اناج سے متعلق ایک بین الاقوامی کانفرنس کا انعقاد کر رہا ہے، جس میں وزیر اعظم جناب نریندر مودی شرکت کریں گے۔ انہوں نے مسٹرا سکاٹ مو کو کانفرنس میں شرکت کی دعوت بھی دی۔
دونوں رہنماؤں نے ہندوستان کی جی -20 کی موجودہ چیئرمین شپ کے بارے میں بھی بات کی۔ وزیر زراعت نے جی -20 اجلاسوں کے لیے ہندوستان کی تیاریوں اور پروگراموں کی وضاحت کی اور ان عالمی تقریبوں کے لیے کینیڈا کے فعال تعاون اور معاونت پر زور دیا۔
جناب ا سکاٹ مو نے میٹنگ کے لیے وزیر زراعت کا شکریہ ادا کیا اور ہندوستان اور ساسکیچیوان کے درمیان زرعت سے متعلق چیلنجوں میں مشترکہ امور کی نشاندہی کی۔ انہوں نے زراعت، خوراک کی یقینی فراہمی ، صنعتوں اور ٹیکنالوجیز وغیرہ میں ساسکیچیوان، کینیڈا میں کئے گئے اقدامات، پہل قدمیوں اور پیش رفت کے بارے میں بتایا۔ انہوں نے مطلع کیا کہ ان کی زراعت کی وزارت کے ایک وفد نے حال ہی میں ہندوستان کا دورہ کیا تھا اور ساسکیچیوان کا ایک تکنیکی وفد بھی اگلے ہفتے ہندوستان کا دورہ کر رہا ہے۔
دونوں رہنماؤں نے ایک دوسرے کے لئے اور دنیا کے لیے زراعت سمیت خوراک کی یقینی فراہمی کے سبھی شعبوں میں مل کر کام کرنے کے عزم کا اعادہ کیا۔
سٹرک ٹرانسپورٹ اور شاہراہوں کی وزارت
ناگپور میں عالمی ریکارڈ – ہائی وے فلائی اوور اور میٹرو ریل کے ساتھ طویل ترین دو منزلہ وایا ڈکٹ  کی سنگل کالم ستونوں کی مدد سے تعمیر
سڑک نقل و حمل اور شاہراہوں کے مرکز ی وزیر جناب نتن گڈ کری نے سلسلے وار ٹوئیٹس میں کہا کہ ایک اور عالمی ریکارڈ کی حصولیابی ! ناگپور میں طویل ترین دو منزلہ وایا ڈکٹ  کے ساتھ ساتھ سنگل کالم ستونوں کی مدد سے ہائی وے فلائی اوور اور میٹرو ریل کی تعمیر کرکے عالمی ریکارڈ کی حصولیابی پر ٹیم مہاراشٹر میٹرو اور ٹیم این ایچ آئی اے کو انتہائی دلی مبارکباد ۔
وزیر موصوف نے کہا کہ ناگپور میں دو منزلہ وایا ڈکٹ پر زیادہ سے زیادہ تعداد میں میٹرو اسٹیشنز  کی تعمیر کا ایشیا بک آف ریکارڈس اور انڈیا بک آف ریکارڈس کے ذریعہ اعتراف کیا گیا ہے ۔یہ پورے ملک کے لئے اعزاز و افتخار کا موقع ہے ۔
جناب گڈ کری نے اپنے بے پناہ صلاحیت حامل انجینئروں ،افسران اور کام کرنے والوں کا شکریہ ادا کیا جنہوں نے یہ کارنامہ انجام دینے میں دن رات زبردست محنت کی۔انہوں نے کہا کہ اس طرح وزیر اعظم جناب نریندر مودی کے اس عہد کو پورا کیا گیا ہے جو انہوں نے نئے ہندوستان میں عالمی معیار کا بنیادی ڈھانچہ تعمیر کرنے کے لئے کیا تھا۔